Haški tribunal osudio je u četvrtak na jedinstvenu kaznu od 40 godina zatvora bivšeg predsednika Republike Srpske i vrhovnog komandanta njenih oružanih snaga Radovana Karadžića (71). Karadžić je proglašen krivim za genocid u Srebrenici i zločine protiv čovečnosti nad Muslimanima i Hrvatima tokom rata u BiH, 1992-95. Rojters prenosi da će se Karadžić žaliti.

blictv_rs/main 0 imasdk 1 0 https://pubads.g.doubleclick.net/gampad/ads?sz=1x1|400x300|640x480&iu=/161634325/Blic_Desktop/Blic_Video_ROS_Safe/VIDEO_Safe&cust_params=kwrds%3D%TAGS%&impl=s&gdfp_req=1&env=vp&output=vast&unviewed_position_start=1&vpos=preroll

Karadžić je osuđen za progon, istrebljenje, ubistva, deportaciju i prisilno preseljenje. Nije osuđen jedino za za genocid u 7 opština u BiH. Kako je teklo izricanje presude pogledajte u posebnom tekstu.

23.22 Pauerova pozdravila presudu Karadžiću

Američka ambasadorka u UN Samanta Pauer danas je pozdravila odluku Haškog tribunala da osudi Radovana Karadžića po deset tačaka optužnice, uključujući genocid, zločine protiv čovečnosti i kršenje prava i običaja rata.

Kao političkih lider bosanskih Srba, Karadžić je stajao iza nebrojenih zločina koji su šokantni za savest, tako da je ovaj dan trebalo odavno da se dogodi, navodi se u saopštenju Paeurove koje je dostavio Stejt department.

22.29 Karla Del Ponte za "Blic": Karadžić će imati dovoljno vremena da gorko zažali zbog svojih zločina"

Foto: Tanjug/AP Karla Del Ponte

Karla Del Ponte, nekadašnja glavna tužiteljka Haškog tribunala, izjavila je za "Blic" da smatra da je bivši predsednik Republike Srpske i vrhovni komandant njenih oružanih snaga Radovan Karadžić (71) morao da dobije doživotnu kaznu zatvora. Opširnije pročitajte OVDE.

21.58 Muiježnijeks: Presuda Karadžiću bitna za proces pomirenja

Presuda Haškog tribunala za ratne zločine Radovanu Karadžiću bitan je korak ka pomirenju i pravdi za sve žrtve i preživele u ratovima na teritoriji bivše Jugoslavije, ocenio je komesar Saveta Evrope za ljudska prava Nils Muiježnijeks na svom tviter nalogu.

21. 50 "Komersant": Ruski poslanici veći Srbi od samih Srba

Foto: Komersant / screenshot

Smešno je biti veći Srbin od samih Srba, piše danas moskovski Komersant, povodom reakcija ruskih poslanika na presudu bivšem lideru bosanskih Srba Radovanu Karadžiću u Haškom tribunalu za ratne zločine. Opširnije pročitajte OVDE.

21. 38 Popović: Hag je sud protiv srpskog naroda

Predsednik Srpske narodne partije Nenad Popović ocenio je danas da je presuda bivšem predsedniku Republike Srpske Radovanu Karadžiću drakonska i da pokazuje da Haški tribunal za ratne zločine nije nepristrasan međunarodni sud, već sud "protiv srpskog naroda".

21.10 POLITIČKE POSLEDICE PRESUDE KARADŽIĆU Republika Srpska ne može biti ugrožena

Presuda prvom predsedniku Republike Srpske Radovanu Karadžiću, koji je danas osuđen na 40 godina zatvora u Hagu, nametnula je pitanje eventualne ugroženosti integriteta i suvereniteta Republike Srpske.

Međutim, stručnjaci i javnost ocenjuju da je u pitanju presuda pojedincu, a ne republici, kao i da je i ovim postupkom dokazano da Republika Srpska nije genocidna tvorevina. Tome u prilog govori i deo presude kojim je Karadžić oslobođen optužbi za genocid u sedam opština.

19.34 Šešelj: Karadžić je nevin, osuđen je samo zato što je Srbin

Foto: P. Dimitrijević / RAS Srbija Vojislav Šešelj

Lider Srpske radikalne stranke Vojislav Šešelj rekao je da je Radovan Karadžić nevin i da je danas osuđen u Haškom tribunalu na 40 godina zatvora samo zato što je Srbin.

- Ovo je presuda celom srpskom narodu, srpskoj istoriji i naciji. Haški tribunal nam kroji novu istoriju - rekao je Šešelj na mitingu SRS na Trgu Republike u Beogradu

19. 06 Kolinda Grabar Kitarović: Presuda poruka da zločini neće proći nekažnjeno

Kolinda Grabar Kitarović

Predsednica Hrvatske Kolinda Grabar-Kitarović ocenila je danas da haška presuda bivšem lideru bosanskih Srba Radovanu Karadžiću od 40 godina zatvora šalje poruku da zločini protiv čovečnosti neće proći nekažnjeno.

18. 46 Ban: Istorijski dan za međunarodnu krivičnu pravdu

Foto: A. P. / RAS Srbija Ban Ki-mun

Generalni sekretar Ujedinjenih nacija Ban Ki-mun pozdravio je danas presudu Radovanu Karadžiću kao "istorijski dan za međunarodnu krivičnu pravdu".

18. 43. Petronijević: Presuda donesena bez direktih dokaza, uložićemo žalbu

Foto: N. Mihajlović / RAS Srbija Goran Petronijević

Goran Petronijević, pravni savetnik Radovana Karadžića, izjavio je Srni u Hagu da je presuda na 40 godina zatvora prvom predsedniku Republike Srpske katastrofalna i da je donesena bez direktnih dokaza, te najavio da će odbrana uložiti žalbu. Opširnije pročitajte OVDE.

17:58 - Kovač: Presuda nije pobedila Karadžićev duh

Foto: Profimedia Miro Kovač

Hrvatski ministar spoljnih i evropskih poslova Miro Kovač je ocenio da presuda prvom predsedniku Republike Srpske Radovanu Karadžić pruža moralnu zadovoljštinu potomcima žrtava njegovepolitike , kako kaže, ubijanja i zlostavljanja.

"Radovanu Karadžiću jeste presuđeno. Ali još nije pobeđen njegov duh, kao ni nasleđe njegove zločinačke i genocidne politike. Tek kada se to postigne, moći će doći do pomirenja među ljudima u Bosni i Hercegovini i šire", naveo je Kovač.

17:53 - Počeo miting na Trgu Republike

blictv_rs/main 0 imasdk 1 0 https://pubads.g.doubleclick.net/gampad/ads?sz=1x1|400x300|640x480&iu=/161634325/Blic_Desktop/Blic_Video_ROS_Safe/VIDEO_Safe&cust_params=kwrds%3D%TAGS%&impl=s&gdfp_req=1&env=vp&output=vast&unviewed_position_start=1&vpos=preroll

Miting Srpske radikalne stranke (SRS) kojim ta partija obeležava godišnjicu NATO bombardovanja, ali i izražava protest protiv vlasti premijera Aleksandra Vučića, kao i zbog presude bivšem predsedniku Republike Srpske Radovanu Karadžiću počeo je danas u Beogradu.

17:46 - Vlada RS: Politička moć pobedila nad pravdom

Foto: S Pasalic / RAS Srbija Petar Đokić

Presuda Haškog suda potvrdila je političku orijentaciju i da je pobedila politička moć nad pravdom - izjavio je u ime Vlade RS, ministar industrije i energetike Petar Đokić.

-Ova presuda je plod ranije izrečenih presuda, koja u sebi nosi politički uticaj. Smatramo da će tim odbrane Karadžića imati dosta elemenata da obrazloži sve ovo u drugostepenom postupku, kako bi konačna presuda bila oslobađajuća – rekao je Đokić.

17:41 - Biljana Plavšić: Nada Sarajeva je pala u vodu

Foto: RAS Srbija

Biljana Plavšić, bivša predsednica RS kaže za “Blic” da se nije iznenadila visinom kazne kojom je presuđeno Karadžiću i da je, na osnovu svega što se ranije dešavalo u Hagu, moglo očekivati da ona bude tolika.

- Nije sve beznadežno. Ono što su u Sarajevu očekivali, nije ispalo na kraju. Kako su kazali, bio je lokalizovan genocid, ali njihova nada da će se RS na osnovu toga ukinuti pala je u vodu. Pala je u vodu i teza Srba koji su narod plašili time - priča ona.

17:35 - Hamond: Niko ne može pobeći od pravde

Filip Hamond

Britanski ministar inostranih poslova Filip Hamond pozdravio je presudu Međunarodnog krivičnog suda za bivšu Jugoslaviju u slučaju protiv Radovana Karadžića.

-Ovaj izuzetno važan slučaj vezan je za jedno od najmračnijih poglavlja u posleratnoj istoriji našeg kontinenta. Iako ona ne može izbrisati patnju velikog broja žrtava i njihovih porodica, ova presuda šalje snažnu poruku da će počinioci zločina snositi odgovornost za svoja dela. Presuda Karadžiću, u najvećem suđenju za ratne zločine u Evropi od Nirnberga, pokazuje da niko ne može pobeći od pravde – naveo je Hamond.

17:34 - Amnesti: Krupan korak ka pravdi

Amnesti Internešenal smatra presudu Radovanu Karadžiću "krupnim korakom ka pravdi za žrtve oružanog sukoba u Bosni i Hercegovini". "Ova presuda je potvrdila komandnu odgovornost Radovana Karadzića za najteže kršenje međunarodnog prava na evropskom tlu posle Drugog svetskog rata ", rekao je Džon Dalhausen, direktor Amnesti Internešnal za Evropu i centralnu Aziju.

17:33 - Dodik: Nepravda

Foto: Tanjug / Tanjug

Predsedniik RS Milorad Dodik presudu Radovanu Karadžiću u Hagu smatra nepravdom, jer nasuprot tome, kako kaže, niko od onih koji su činili zločine protiv Srba nije odgovarao ni politički ni individualno.

17:31 - Izetbegović: najznačajnija presuda nakon one nacističkim vođama u Ninbergu

Presuda Radovanu Karadžiću je najznačajnija presuda za ratni zločin nakon presude nacističkim vođama 1945. godine u Nirnbergu. Presuda ima sve elemente i težinu zločina koji su procesurani i u Nirnbergu – izjavio je bošnjački član Predsedništva BiH Bakir Izetbegović. Opširnije pročitajte OVDE.

17:30 - Šešelj: Sve oči su sad uprte u mene

Lider radikala Vojislav Šešelj, kojeg u Tribunalu 31. marta, kaže za "Blic" da "zna da su nakon presude Radovanu Karadžiću sve oči uprte u njega".

17:29 - Sutra sednica Vlade Srbije zbog Karadžića

Premijer Aleksandar Vučić zakazaće za sutra vanrednu sednicu vlade, a jedina tema će biti presuda Radovanu Karadziću, saznaje Tanjug u vladi.

17:27 - Incko: Nema pomirenja bez istine

Visoki predstavnik u BiH Valentin Incko rekao je da nakon više od dve decenije brutalnost ovih zločina i dalje šokira ljudsku svest. -Nema pomirenja bez istine i pravde. Nema ozdravljenja ako se žrtvama i svjedocima ne dopusti da iskažu užase koje su videli i iskusili – rekao je Incko.

17:23 -Čavoški: Zgrožen sam

Foto: N. Raus / RAS Srbija Kosta Čavoški

Profesor Kosta Čavoški kaže da je "zgrožen sam presudom koja je izrečena Karadžiću".

- Zahvaljujući sumnjivoj konstrukciji združenog zločinačkog poduhvata, koja ne postoji van Haškog tribunala, Karadžiću su pripisani svi zločini kojie su počinili Srbi u BiH. To je kao kada bi predsednik i načelnik generalštaba SAD odgovarali za sve ratne zločine koje su počinile američke snage u Iraku i Avganistanu. Po toj konstrukciji Bil Klinton bi morao krivično da odgovara za ratni zločin koji je počinio pilot SAD gađaujući most u Grdelici - rekao je Čavoški.

17:21 - Svetski mediji: Pravda je stigla KASAPINA IZ BOSNE

Svi svetski mediji preneli su kao udarnu vest presudu Haškog tribunala na 40 godina Radovanu Karadžiću zbog genocida u Srebrenici. Opširnije o reakcijama svetske javnosti na presudu Karadžiću pročitajte OVDE.

17:12 - Nikolić: Presuda ne utiče na sudbinu RS

Foto: Tanjug / Tanjug

Predsednik Srbije Tomislav Nikolić pozvao je predstavnike srpskog naroda u BiH, a posebno u Republici Srpskoj, da se “zajedničkim stavom bore za svoju republiku i svoj narod, čija sudbina presudom Radovanu Karadžiću može da bude dovedena u pitanje”.

- Srbija će u potpunosti izvršavati svoje obaveze i koristiti svoja prava konstituisana Dejtonskim sporazumom, posebno pravo da podržava Republiku Srpsku i pomogne joj da opstane. Ova presuda ne može i ne sme da utiče na sudbinu Republike Srpske - saopštio je Nikolić.

17:05 - Majke Srebrenice nisu zadovoljne

Foto: S Pasalic / RAS Srbija Munira Subašić

Predsednica Udruženja Majke Srebrenice Munira Subašić kaže da to udruženje nije zadovljno presudom.

"Nadamo se da će u drugostepenom postupku dobiti zasluženu kaznu", rekla je ona za Fenu u Hagu.

Pojasnila je da to znači da će drugostepenom presudom Karadžić biti optužen i za genocid u drugim opština u BiH, a ne samo za Srebrenicu.

16:59 - Karadžić će se žaliti

Piter Robinson, jedan od članova Pravnog tima savetnika Radovana Karadžića, najavio je žalbu na presudu Haškog tribunala kojom je prvi predsednik Republike Srpske osuđen na kaznu od 40 godina zatvora zbog genocida i zločina u BiH, prenele su strane agencije.

16:57 - Krajišnik: Čudna presuda

Prvi predsednik Narodne skupštine RS Momčilo Krajišnik smatra da je presuda Radovanu Karadžiću istovremeno nepravedna i čudna. Opširnije o ovoj temi pročitajte u posbenom tekstu.

16:55 - Ojdanić: Lažni dokazi stigli iz Srbije

Bivši haški osuđenik, nekadašnji ministar odbrane i načelnik Generalšaba Vojske Jugoslavije general Dragoljub Ojdanić rekao je za "Blic" da je "svima bilo jasno, čim je Radovan Karadžić optužen pred Haškim tribunalom, da će biti drakonski kažnjen. Jedan od ciljeva ove presude je da se Republika Srpska proglasi zločinačkom tvorevinom", rekao je Ojdanić.

16:53 -Ambasada SAD u BiH: Pravda je makar donekle zadovoljena

Američka ambasada u Sarajevu ocenila je presudu Radovanu Karadžiću “važnim korakom ka utvrđivanju odgovornosti pojedinaca za strašne patnje građana BiH”.

-Nadamo se da će to žrtvama i njihovim porodicama doneti smiraj i dati osećaj da je pravda barem donekle zadovoljena – naveli su u Ambasadi.

16:51 - Biljana Srbljanović: Presuda je u redu

Foto: Goran Srdanov / RAS Srbija

Dramska spisateljica Biljana Srbljanović ocenila je da je haška presuda nekadašnjem lideru bosanskih Srba Radovanu Karadžiću u redu. Opširnije pročitajte u posebnom tekstu.

16:49 - Sonja Karadžić: Gotovo je prvo poluvreme

Ćerka Radovana Karadića, Sonja Jovićević-Karadžić rekla je da je "prvo poluvreme završeno, videli smo kako".

- RS definitivno nije genocidna tvorevina i to je najveće dostignuće odbrane Radovana Karadžića u ovoj fazi - rekla je Sonja Jovićević-Karadžić za bijeljinsku BN TV.

16:48 - Karla Del Ponte: Hapšenje Florans Artman "neprihvatljivo"

Bivša tužiteljka Haškog tribunala Karla Del Ponte izjavila je da je današnje hapšenje bivše porptparolke tribunala Florans Artman "neprihvatljivo". Opširnije pročitajte u posebnom tekstu.

16:44 - Tapušković: Misterija "Holbruk"

Advokat Branislav Tapušković kaže da ga "nekoliko stvari iznenađuje".

- To je spominjanje kao olakšavajuće okolnosti susreta sa Ričardom Holbrukom. Ne bi sud to spomenuo da nije bilo sastanaka. Njemu je izrečena manja kazna nego oficirima. To zaista pokazuje da je i sud imao sumnju da je on znao šta se dešava na terenu. To baca jedno svetlo da je on izdavao naredbe da se štite civili - rekao je Tapušković.

16:42 - Skup podrške Karadžiću u Banjaluci

Foto: V. MIŠLJENOVIĆ / RAS Srbija

Posle izricanja presude Radovanu Karadžiću na banjalučkim ulicama okupilo se desetak građana koji su pružili podršku prvom predsedniku Republike Srpske.

Građani su se okupili zbog godišnjice obeležavanja od NATO bombardovanja Srbije, a na njihovim transparentima dali su podršku i prvom predsedniku RS Radovanu Karadžiću.

Na jednom od transparentara pisalo „Predsedniče čuvamo Republiku Srpsku.

16:37 - UN: Dokaz da i najmoćnije počionioce ratnih zločina stiže pravda

Visoki zvaničnik UN za ljudska prava Zeid Ra ad Al-Husein pozdravio je presudu uz obrazloženje da je to dokaz da "i najmoćniji počionioci ratnih zločina moraju da znaju da je nemoguće izbeći pravdu".

16:34 - Toma Fila: Sve manje od doživotne je dobro

Advokat Toma Fila Sve što je manje od doživotne robije je dobro.

- Dobro je da je oslobođen za deo optužbi za genocid. Očekujem žalbu sa obe strane. Sud je kao dokaze prihvatio ranije presude, ali je Karadžić dobio manju kaznu. Ovom presudom je rečeno da je uloga Ratka Mladića važnija od njegove - rekao je Fila.

16:31 - Počelo okupljanje radikala na Trgu republike

Foto: D. Milenković / RAS Srbija

16:27 - Komšić: Trebalo je da dobije doživotni zatvor

Ivo Komšić, gradonačelnik Sarajeva smatra da je pravda zadovoljena jer je Karadžić osuđen za blokadu Sarajeva i ubijanje civila.

-Ali kada se sve sabere, uzme u obzir genocid u Srebrenici i ostala zločinačka dela, trebalo da je dobije doživotni zatvor – rekao je Komšić.

16:25 - Kecmanović: Volja zapadnih sila

Vladimir Kecmanović

Pisac Vladimir Kecmanović kaže za "Blic" da presuda Karadžiću ne predstavlja iznenađenje, jer je "bilo jasno kakva je volja zapadnih sila koje su Haški sud i osnovale".

- S obzirom da je Haški tribunal napravljen kao politička, a ne pravna institucija, svaka

njegova presuda ne zavisi ni od prava ni od pravde. Zavisi od političke volje onih koji su ih i osnovali - zaključuje Kecmanović.

16:24 - Šef OEBS u BiH: Nadam se da će presuda doneti smiraj onima koji čekaju pravdu

- Moje misli su danas uz porodice žrtava genocida i drugih užasnih zločina koji su počinjeni tokom rata u BiH. Nadam se da će ova presuda doneti makar mali smiraj onima koji pravdu već predugo čekaju. Potraga za pravdom nikoga od nas ne ostavlja ravnodušnim. To može biti dug, komplikovan i kontroverzan proces. Više od 20 godina kasnije, izuzetno je važno da svi ratni zločinci budu izvedeni pred lice pravde. To je neophodno kako bi se izgradio trajni mir na području BiH – ocenio je šef misije OEBS u BiH Džonatan Mur.

16:21 - Gojgić: Kazna očekivana

Ljubica Gojgić, novinarka koja je godinama izveštavala iz Haga, kaže za "Blic" da je kazna od 40 godina zatvora Radovanu Karadžiću potpuno očekivana.

- Posle svih dosadašnjih presuda bilo je očekivano da će čovek koji je bio glavnokomandujući Republike Srpske dobiti tešku kaznu. Činjenice koje se odnose na opsadu Sarajeva i zločine u 20 opština u BiH su već utvrđene presudama drugim pojedincima koji su u hijerarhiji bili nižeg ranga od Karadžića - navodi Gojgićeva.

16:20 - Bećković: Karadžić je osuđen na smrt

Književnik Matija Bećković u prvoj rekaciji na izricanje presude Radovanu Karadžiću, ocenio je da je nekadašnji lider bosnakskih Srba osuđen na smrt. Opširnije pročitajte u posebnom tekstu.

16:16 - Bilt: Presuda baca novo svetlo na lanac komande

Karl Bilt u novom tvitu kaže da presuda baca svetlo na tačan lanac odluka koje su dovele do ubijanja zatvorenika i genocid u Srebrenici. On je to nazvao ključnim pitanjem presude.

16:15 - Ko je sve učestvovao u zločinačkom poduhvatu

Učesnici u zajedničkom zločinačkom poduhvatu, zajedno sa Karadžićem i Mladićem, bili su, prema presudi, i Momčilo Krajišnik, Biljana Plavšić, Nikola Koljević, Momčilo Mandić, Željko Ražnatović - Arkan i Vojislav Šešelj.

16:12 - Bošnjačke porodice razočarane

Porodice bošnjačkih žrtava iz Udruženja „Srce do mira“ iz Prijedora razočarane su što je prvi predsednik RS Radovan Karadžić oslobođen po prvoj tački optužnice u kojoj nije osuđen za počinjen genocid u sedam opština, među kojima je i Prijedor. Poručuju da im je dobijenom kaznom od 40 godina pravda donekle zadovoljena.

16:11 - Nataša Kandić: Pravda za žrtve i za optuženog

Nataša Kandić

Nataša Kandić, izvršna direktorka Fonda za humanitarno pravo kaže da je Radovan Karadžić kažnjen za dela za koja je znao da se dešavaju, i da je presuda od 40 godina pravična i za žrtve i za optuženog.

- Logičnije je bilo da kazna bude doživotna, ali zatvor od 40 godina je ustvari to. Ovo jeste najvažnija presuda, koja treba da donese neko olakšanje. On je bio predsednik RS, prvi čovek države, kažnjen je za dela za koja je znao da se dešavaju i o kojima je bio obavešten - rekla je Kandićeva.

Ona je kazala da nije iznenađena oslobađajućom presudom za genocid u sedam opština.

- Najbitnije je da su iznete neke nove činjenice u vezi sa dešavanjima u ovim opštinama. Sada je to konačno detaljno razmatrano - priča Kandićeva.

16:09 - Pojačane mere sigurnosti na Trgu Republike uoči mitinga SRS

blictv_rs/main 0 imasdk 1 0 https://pubads.g.doubleclick.net/gampad/ads?sz=1x1|400x300|640x480&iu=/161634325/Blic_Desktop/Blic_Video_ROS_Safe/VIDEO_Safe&cust_params=kwrds%3D%TAGS%&impl=s&gdfp_req=1&env=vp&output=vast&unviewed_position_start=1&vpos=preroll

16:08 - Evo kako je presuda praćena u press centru u Hagu

16:06 - Reakcija bivšeg načelnika Generalštaba VRS

Bivši načelnik Generelaštaba Vojske RS general Manojlo Milovanović nije želeo da detaljnije komentariše presudu Karadžiću.

- Nisam još sabrao utiske. Očekivao sam visoki kaznu, jer u Hagu važi pravilo svako je nevin, dok se ne dokaže da je Srbin. To je sve što imam da kažem – rekao je Milovanović

16:04 Reakcija Karla Bilta

Na presudu Radovanu Karadžiću među prvima je reagovao Karl Bilt, koji je na Tviteru naveo da je "dobro što je međunardona pravda dostignuta presudom za zločine radovanu karadžiću tokom rata u Bosni". "Važan trenutak", zaključio je Bilt.

15:44 - Karadžić ima pravo na žalbu

Veće je osudilo Karadžića za 10 od 11 tačaka optužnice, dakle za sve osim za genocid u 7 opština u BiH (Bratunac, Prejdor, Vlasenica, Zvornik, Sanski most, Foča, Ključ). Karadžić je osuđen i za genocid u Srebrenici.

Na ovu presudu i Karadžić i tužilaštvo haškog tribunala imaju pravo da ulože žalbu, a do pravosnažnosti presude ostaće u pritvoru Haškog tribunala.

Haški tribunal je optužnicu protiv Radovana Karadžića podigao 24. jula 1995. godine. Karadžić se tereti po dve tačke za genocid, po pet tačaka za zločine protiv čovečnosti i po četiri tačke za kršenje zakona ili običaja ratovanja. U optužnici se navodi da Karadžić snosi individualnu krivičnu odgovornost, između ostalog, kroz svoje učešće u nekoliko udruženih zločinačkih poduhvata (UZP).

15:40 - Srebrenica najteži zločin

Kao najteži zločin stavlja mu se na teret da je učestvovao u UZP-u “eliminisanja bosanskih muslimana u Srebrenici, i to ubijanjem muškaraca i dečaka, kao i prisilnim odvođenjem žena, dece i jednog dela starijih muškaraca iz tog područja”.

Optužbe protiv Karadžića sažete su i usredsređene na: etničko čišćenje u BiH 1992-1995.; kampanju terora terora protiv civila tokom opsade Sarajeva u isto vreme; uzimanje osoblja UN za taoce u maju i junu 1995., kao i genocid u Srebrenici u julu 1995. godine. Ta krivična dela su, pored genocida, u pet tačaka kvalifikovana kao zločini protiv čovečnosti, a u četiri kao kršenje zakona i običaja ratovanja. Broj opština u kojima su počinjena krivična dela je 27.

Sudeće Veće je donelo odluku da odbaci 1. tačku za genocid, ali je raspravno veće poništilo tu odluku, pa je ona i dalje deo optužnice.

Foto: Tanjug/AP

15:37 - 337 svedoka tužilaštva

Za Karadžićem je bila raspisana poternica Interpola, a vlada SAD je ponudila pet miliona dolara za pomoć u njegovom hapšenju. Samog Karadžića na predaju je javno pozvala i supruga Ljiljana nakon što su im po njenim rečima bili ugroženi egzistencija i život.

Ukupno 337 svedoka tužilaštva, 248 svedoka odbrane i jedan svedok po pozivu Pretresnog veća učestvovalo je u suđenju koje je počelo 26. oktobra 2009. godine, a okončano završnom rečju nešto manje od pet godina kasnije - 7. oktobra 2014. godine.

Iako se Karadžić pojavio na početku suđenja, 5. novembra 2009. godine nije i Sudsko veće je 14 dana kasnije imenovala Ričarda Harvija za branioca optuženog, po uslovima koje je Žalbeno veće donelo u slučaju Slobodana Miloševića.